Muorika Mia

Li Muorika mia sunnu un gruppu musicali sicilianu di Mòdica.

 Storia 

Vecchi pirsunaggi dâ mùsica folk/pupulari mudicana di l'anni '70 e '80, ca vinìanu di "Mistenda Addimurata" (Salvuccio Melilli e Alberto Ciavorella) o dû stòricu "Gruppo Folkloristico della Contea" (Marcello Bruno e Gino Melilli), ntô 1997 dèttiru vita a lu gruppu, nzèmmula cu Gianluca Abbate, cu Raffaele "Luccio" Giannone e un gruppu mpurtanti d'amici e d'amatura.

Ntô cursu di l'anni, certiduni si nni jeru, ma l'"ossu duru" resta accussì cumpostu:
Gianluca Abbate, Salvuccio Melilli, Diego Fachin, Carmelo Cavallo, Carmelo Spadaro, Valeria Giacchi, Carmela Migliore, Patrizia Migliore, Marcella Burderi, Marcello Bruno, Elena Pluchino, Peppe Mallia e Luccio Giannone.

Tra la fini dû 2002 e la primavera dû 2003 lu gruppu travagghia a la priparazzioni di nu spittàculu nta cui ricitazzioni, danza e mùsica si fùnninu pi cuntari lu mitu di li miti siciliani: Kore & Demetra. 

 Lu nomu 

Lu gruppu musicali di l'Associazione Ricreativo Culturale avìa pi nomu la palora greca "Odepoietoi", ca fu canciatu difinitivamenti n "Muòrika Mia" sùbbitu doppu lu nizziu ntô 1999.

 Discugrafìa 
Discugrafìa dî Muòrika Mia:
1999 - Canti della Contea Modicana                       (Artenova Record);
2001 - Canzuni ri Natali ... e àutri                     (autoprodotto);
2003 - Talìu la luna - Live - Modica 19.07.2003          (autoprodotto);
2004 - Kore & Demetra                                    (autoprodotto).

:Diu vi manna na 'mmasciata.ogg

 Liami nterni 

Cantanti e gruppi musicali siciliani

Catigurìa:Gruppi musicali folk
Catigurìa:Gruppi musicali siciliani